Gjensidige Forsikring - Gjensidige Forsikring hjælper udsatte unge i gang igen - Mynewsdesk
Gjensidige Forsikring hjælper udsatte unge i gang igen
Gjensidige Forsikring og SIDjob går sammen om skabelsen af den sociale cykelbutik Re-cykel, der skal hjælpe udsatte unge i Jammerbugt Kommune i gang med job og uddannelse.
Gjensidige og SIDjob arbejder sammen om projekt Re-cykel, der pt. involverer 28 socialt udsatte unge i alderen 17-28 år. Der er ansat en cykelmekaniker til projektet, og de unge har mulighed for at komme i praktik på værkstedet. På den måde kan de lære om både cykelreparation og om arbejdet med blandt andet salg og internetsider. Gjensidige bidrager med faglig støtte og forsikringserstattede cykler til projektet.
”Vi støtter Re-cykel, fordi det omfatter en række unge mennesker, der har det svært socialt, og derfor ikke har de samme muligheder som så mange andre. Det er unge voksne, hvor nogle bor alene, og andre bor med deres familie og børn – ofte under nogle forhold, som ingen af os vil misunde dem. Hvis vi kan gøre en lille forskel og bare få en af de unge videre, så er det her projekt en succes,” fortæller Kim Rud-Petersen, koncerndirektør, Nordic i Gjensidige Forsikring.
”Vi tager stilling til det samfund, vi er en del af, og ønsker at hjælpe hvor vi kan. Som en aktiv og engageret spiller i det danske forsikringsmarked, har vi også en forpligtelse til at gøre os overvejelser om, hvordan vi kan gøre en social forskel – og det er Re-cykel en oplagt mulighed for,” uddyber Kim Rud-Petersen.
Vil bidrage med millioner til samfundetSelv om det er en stor udfordring at hjælpe disse unge mennesker, er det vigtigt for Gjensidige Forsikring at give dem chancer, de ellers ikke vil få.
”Det bliver et langt sejt træk, at få dem til at tage ejerskab af Re-cykel. Men det er vigtigt for os, at vi giver dem en håndsrækning. De unge, vi har med at gøre, skal i første omgang hjælpes i gang helt fra bunden. Nogle af dem har i starten social angst og er ustabile. Så vi starter ud med at hjælpe dem op om morgenen, ved at den tilknyttede mekaniker bl.a. henter dem i hjemmet,” fortæller Per Andersen, der er leder i SIDjob.
Det handler i første omgang om at få aktiveret de unge, og give dem muligheder, de ellers ikke har.
”Først og fremmest skal vi undgå, at de unge ender på en førtidspension allerede i en alder af blot 22 år. Derfor er det vigtigt for os, at give dem muligheder for at forsørge sig selv, i stedet for at leve på offentlige ydelser. De unge, vi har med at gøre, er ikke sent udviklede, men har nogle psykiske lidelser som Borderline og ADHD. Nogle af dem er højt begavede, men de kommer fra hjem, hvor uddannelse ikke bliver understøttet. Vi vil give dem en mulighed for at bidrage til samfundet,” siger Per Andersen.
Lykkes det at få blot en af de unge ud i selvforsørgelse, vil det spare samfundet for pension på 5,6 mio. kr.
Vores målsætning er at give vores kunder klar besked om forsikring. Vi ved, at forsikring kan være indviklet og samtidig ved vi, at ikke to kunder er ens. Derfor tager vores rådgivning altid udgangspunkt i den enkelte kundes behov.
Det är inte bara den som dricker som riskerar att skadas av alkoholen, utan också famil...
Tidiga insatser lönar sig!
Tidiga insatser som riktar sig till barn och familjer lönar sig! De kan både öka livskv...
Studerende i Afrika giver iværksættere håb i Danmark
2012-11-15 15:00
En cykel til afrikanske studerende og ønsket om at gøre en forskel i verden, skulle vis...
Firstdate arbejder dagligt med det smukkeste der findes, kærlighed!
Firstdate arbejder dagligt med det smukkeste der findes, synes vi, kærlighed! Vi sætter...